Projekt je iz »vsakodnevnega« poslov znanja izločena dejavnost. Projekt pomeni natančno razmejitev od vsakodnevnih poslov. Razmejitev temelji na različnih značilnostih projekta. Vsak projekt je povezan z večjim tveganjem kot vsakodnevni rutinski posli.

Značilnosti projekta:

• Vsebinski cilji (projekt nastane na podlagi opredeljenih izhodišč in vsebuje pred začetkom projekta določen cilj. Ko izpolnimo namen projekta, je projekt končan.)

• Časovni cilji (projektna naloga ni trajna, ampak je časovno določena. Vnaprej določimo začetek in konec projekta.)

• Inovativna značilnost ( projekt je nova in enkratna dejavnost. Ne moremo jih v celoti povezati z obstoječimi izkušnjami. Rutinskih postopkov ni mogoče izpeljati zaradi posebnih zahtev.)

• Omejeni viri (projekt zahteva človeške, finančne, materialne vire. Vnaprej je treba načrtovati potrebna denarna sredstva.)

• Kompleksnost ( s tem pojmom izražamo število in različnost posameznih delnih projektnih nalog ter njihovo prepletenost.)

• Tveganje (ker sta za projekt značilni novost in kompleksnost, obstaja velika nevarnost, da prej propadejo. Obstaja verjetnost, da ne bomo dosegli postavljenih ciljev. Tveganja nastanejo na vseh področjih - tehnična izvedba, časovno tveganje, prevelika poraba sredstev, tveganje pri načrtovanem obsegu prodaje.)

Pri odločitvi, ali je neka dejavnost projekt, moramo upoštevati omenjene značilnosti skupaj s pogoji za izvajanje projekta in udeleženci pri projektu.

**PROJEKTNA NALOGA**

• pogosto je to enkratna naloga

• pri projektni nalogi je tema obširnejša

• tema je lahko razdeljena na več podtem

• sledi konkreten izdelek - projekt, ki ga oblikuje več oseb hkrati (npr. poslovni načrt)

**VRSTE PROJEKTOV**

PROJEKTE LOČIMO:

- po naročniku

- glede ciljev

- po pogostosti

* PO NAROČNIKU SO PROJEKTI NOTRANJI IN ZUNANJI.

NOTRANJI- naročnik je vodstvo podjetja, ki izvaja projekt. Namenjeni so izboljšanju učinkovitosti podjetja.

ZUNANJI- izvaja jih podjetje za stranko, ki določi projektne cilje in prejme kot rezultat projekta izdelek ali storitev.

* GLEDE CILJEV SO PROJEKTI PREDMETNO IN PROCESNO USMERJENI.

PREDMETNO USMERJENI PROJEKTI - cilj teh projektov je izboljšanje ali izdelava izdelkov.

PROCESNO USMERJENI PROJEKTI - ukvarjajo se z opredelitvijo, oblikovanjem izvedbenih del pri storitvenih ali informacijskih procesih.

* PO POGOSTOSTI SO PROJEKTI PONAVLJAJO Čl SE ALI ENKRATNI.-

**PREDLOG ŠTIRIH SKUPIN PROJEKTOV**

1. projekt PODJETJE

( v tej vlogi se najde vsak, vidimo se kot lastnik podjetja)

izdelava POSLOVNEGA NAČRTA - podlage za ustanovitev podjetja, katerega cilj je rast, delo, zaslužek in dobiček

2. projekt EU (projekti Evropske unije - na internetu)

3. TEHNIČNI projekt

definirana je idejna zamisel in izvajalci za dovršitev predlaganega projekta (npr. iščemo izvajalca preko razpisa za izgradnjo šolske telovadnice)

4. INOVATIVNI projekt

projekt, ki v realnosti ni nujno uresničen (npr. naredimo načrt potovanja na Luno)

PROJEKTNE FAZE

Projektna faza je posamezni časovni del poteka projekta. Projektna faza je enota, ki se logično vsebinsko razlikuje od drugih faz projekta. V vsaki fazi potekajo določene aktivnosti in postopki (metode, pripomočki). Zaključek ene projektne faze je fazni MILJNIK.

PROJEKTNE FAZE:

• ZAGONSKA FAZA

• RAZVOJNA FAZA

• IZVEDBENA FAZA

• ZAKLJUČNA FAZA

* ZAGONSKA FAZA (projektna zamisel)

Projekt se začne s projektno zamislijo (idejo), z željo, da bi obstoječe stanje spremenili in dosegli nekaj novega.

RAZLOGI ZA NASTANEK PROJEKTNE ZAMISLI:

- TEHNIČNI (razvoj izdelkov in postopkov, raziskave, izvajanje gradbenih del in inštaliranje naprav)

- TRŽNI (novi trženjski pristopi, pridobivanje novih trgov in tržnih poti - distribucijskih kanalov, zagotavljanje konkurenčnosti)

- ORGANIZACIJSKI (oblikovanje in uvajanje novih informacijskih sistemov, reorganiziranje znotraj podjetja)

- DRUŽBENOPOLITIČNI (npr. varovanje okolja)

Na teh področjih so podjetniške inovacije najpogostejše. Za izvajanje projektov je potrebna komunikacijska struktura, ki mora zagotoviti povezavo različnih poslovnih funkcij.

* RAZVOJNA FAZA

V tej fazi:

- navedemo cilje, vizijo in poslanstvo projekta, poudarimo njegovo posebnost in kakovost

- pregledno opišemo naloge, koristi, ki nam jih prinaša projekt in posledice, če ga ne izpeljemo

- opišemo okvirno kadrovske (udeleženci) in finančne pogoje

- oblikujemo različne možnosti za doseganje projektnega cilja, jih medsebojno primerjamo in ocenimo (SWOT analiza - naše prednosti in pomanjkljivosti, to je ocena izvedljivosti projekta)

* IZVEDBENA FAZA (naredimo načrt izvedbe projekta, spremljamo aktivnosti)

V tej fazi določimo:

- kaj moramo uresničiti s projektom oz. delom projekta

- kako poteka izvedba

- kdo bo opravil posamezne naloge

- kdaj in koliko časa traja izvajanje

- kje naj poteka izvajanje

* ZAKLJUČNA FAZA

V tej fazi:

- predstavimo rezultate projekta (analiza opravljenega dela - ovrednotimo učinke in uspešnost projekta)

- primerjamo načrtovano- izvršeno in ukrepamo pri odklonih od začrtanih ciljev